พอดีตอนนี้ที่บ้านมีเห็บค่ะแต่อยู่ในส่วนบริเวณรอบนอก แต่เมื่อเช้านี้ดันเจอลูกเห็บตัวเล็กมากเหมือนฝุ่น ถ้าไม่สังเกตก็ไม่เห็นอยู่ที่พื้นห้องนอน2ตัว ตอนนี้กังวลกลัวเห็บเข้าหูค่ะ อยากสอบถามคุณค่ะ 1เบื้องต้นถ้านำน้ำหยอดหูแล้วเอียงหัวค้างไว้1นาทีแล้วเอียงหัวออกแบบนี้ช่วยได้ไหมและถูกวิธีไหมคะ 2 เข้าใจว่าเยื่อแก้วหูคอยกั้นระหว่างหูชั้นนอกและหูชั้นกลาง แล้วถ้าเห็บทะลุเยื่อแก้วหูเข้าไปมันจะไปได้ไกลเท่าไหนคะ (ตอนนี้มีอาการลมออกหูข้างซ้าย เป็นมานานแต่ยังไม่ทราบสาเหตุ ไม่มีอาการเจ็บหรือปวดใดๆ แต่ก็ไม่แน่ใจว่าเยื่อแก้วหูตัวเองปิดสนิทไหมค่ะ)
สวัสดีค่ะ หากมีแมลงหรือเห็บเข้าหู จะมีอาการปวดหูค่ะ หากไม่มีอาการเจ็บปวด แสดงถึงไม่มีแมลงหรือเห็บเข้าไปนะคะ อาการลมออกหูน่าจะมีสาเหตุจากอย่างอื่นๆอาการหูอื้อ หรือลมออกหู เกิดได้จากหลายสาเหตุ ได้แก่ การบาดเจ็บของหูชั้นกลาง, การติดเชื้อที่หูชั้นกลาง, การติดเชื้อหวัดจนทำให้หูชั้นกลางอักเสบ, การเป็นโรคภูมิแพ้ที่ลุกลามทำให้มีผลต่อหูชั้นกลาง, ขี้หูตัน, อายุที่เพิ่มขึ้น, การเปลี่ยนแปลงของความกดอากาศ (การขึ้นเครื่องบิน), การได้ยาบางชนิด เป็นต้นการรักษาขึ้นกับสาเหตุที่ก่อให้เกิดอาการนะคะดังนั้นจึงแนะนำ ว่า หากมีลมออกหูจนรบกวนการใช้ชีวิตประจำวัน แนะนำให้ไปพบแพทย์เพื่อตรวจวินิจฉัยโรคและรับการรักษาอย่างเหมาะสมนะคะ